**Kulturni krajolik Balija** je skupni naziv za UNESCO-vu svjetsku baštinu koja se sastoji od pet rižinih terasa i njihovih vodenih hramova koji pokrivaju oko 19.500 ha u indonezijskoj pokrajini Bali. Hramovi su žarišta društvenog vodoopskrbnog sustava kanala i brana, poznatog kao subak (*su b ak*), a koji datira još iz 9. stoljeća. Subak odražava filozofski koncept *Tri Hita Karana* koji povezuje kraljevstvo duha, ljudskog svijeta i prirode. Ova filozofija je nastala kulturnom razmjenom Balija i Indije u posljednjih 2.000 godina, te je uvelike oblikovala krajolik Balija. Subak je demokratskim i ravnopravnim poljoprivrednim praksama omogućio Balijcima da postanu najuspješniji uzgajivači riže u arhipelagu, unatoč izazovu podržavanja guste populacije stanovništva. Zbog toga je 2012. godine Kulturni krajolik subaka na Baliju upisan na UNESCOv popis mjesta svjetske baštine u Aziji.

Zaštićeni krajolik uključuje i kraljevski hinduistički vodeni hram Pura Taman Ayun iz vremena vrhunca Balijskog kraljevstva (18. stoljeće), koji je najveće i najimpresivnije arhitektonsko zdanje svoje vrste na otoku. Pored njega zaštićeni su i krajolik subaka kod Catur Angga Batukarua (koji se spominje u tekstovima iz 10. st. što ga čini najstarijim primjerom tradicijske balijske arhitekture), subak sliv Pekerisanska, Vrhovni vodeni hram Pura Ulun Danu Batur na rubu jezera Batur i hram Pegulingan.

Odlike
------

Linija vulkana koja dominira krajolikom Balija osigurava plodno tlo, što ga u kombinaciji s vlažnom tropskom klimom čini idealnim mjestom za uzgoj usjeva. No, zbog brdovitog terena vode iz rijeka je trebalo usmjeriti kanalima za navodnjavanje, čime je omogućen uzgoj riže na visoravnima i planinskim terasama. Kako se riža smatrala "Božjim darom" primjenjen je složeni društveno-vjerski sustav hramova za kontrolu navodnjavanja. Naime, voda je iz izvora i kanala vođena kroz hramove van na rižina polja uz naselja (njih 1.200 s oko 50 do 400 farmera) koji još uvijek uzgajaju rižu bez gnojiva i pesticida. Također, u duhu filozofije *Tri Hita Karana* vodeni hramski rituali su promicali skladan odnos između ljudi i njihovog okruženja kroz aktivno sudjelovanje osoba s ritualima koji naglašavaju ovisnost o održanju životne snage prirodnog svijeta. Od 11. stoljeća mreže vodenih hramova su uspjele kontrolirati ekologiju rižinih terasa u razini cijelih slivnih područja, tzv. subak sustavi. Jedan subak se sastoji od šuma koje štite opskrbu vodom, krajolik terasa i rižinih polja povezanih sustavima kanala, tunea i brana, te sela i hramove različitih veličina i značaja koji označavaju ili izvor vode ili njegov prolaz kroz hram na putu nizbrdo za navodnjavanje polja subaka. 

* Rižine terase kod Catur Angga BatukaruaRižine terase kod Catur Angga Batukarua
* Hram Pura Taman AyunHram Pura Taman Ayun
* Glavni ulaz u hram Pura Taman AyunGlavni ulaz u hram Pura Taman Ayun
* Vrhovni vodeni hram Pura Ulun Danu BaturVrhovni vodeni hram Pura Ulun Danu Batur
* Meru Tunpang pagoda hrama Pura Ulun Danu BaturMeru Tunpang pagoda hrama Pura Ulun Danu Batur

Veze
----

* Terase rižinih polja filipinskih Kordiljera

Izvori
------

1. ↑  Church of the Nativity and the Pilgrimage Route in Bethlehem, Palestine, inscribed on UNESCO World Heritage List along with sites from Israel, Palau, Indonesia and Morocco 29. lipnja 2012. (`en`) Preuzeto 3. kolovoza 2012.

Vanjske veze
------------

***Terase rižiniih polja na Baliju*** na Wikimedijinoj ostavi

* J. Stephen Lansing, *Priests and Programmers: Technology of Power in the Engineered Landscape of Bali*, Princeton University Press - sažetak i model funkcioniranja Arhivirano 2012-02-04 na Wayback Machine-u (`en`)
* Galerija fotografija

| * p
* r
* u
Svjetska baština u Indoneziji |
| --- |
|  | 
Hramski kompleks Borobudur • Nacionalni park Komodo • Kulturni krajolik pokrajine Bali: sustav subaka kao utjelovljenje Tri Hita Karana filozofije • Nacionalni park Lorentz • Hinduistički hram Prambanan • Paleontološka nalazišta Sangiran • Tropske kišne šume na Sumatri • Nacionalni park Ujung Kulon
 | Indonezijska zastava |
| **Nematerijalna svjetska baština Indonezije**
Kazalište lutaka Wayang • Tradicionalna proizvodnja indonezijskog bodeža Kris • Indonezijski Batik • Tradicionalna proizvodnja batika u školama Pekalongana
 |